སྐད
267

མདོ་མཁྱེན་བརྩེའི་གསུང་འབུམ།
ཅིག་གིས་མདུན་གྱི་ནམ་མཁར་སྤྱན་དྲངས་འོད་དུ་ཞུ་ནས་གསང་བ་གསུམ་བླ་མ་
དྲག་པོའི་རྡོ་རྗེ་གསུམ་ལ་འདྲེས། ཞིང་ཁམས་ཀྱི་བཀོད་པ་གཞལ་ཡས་ཁང་ལ་
འདྲེས། དེ་དག་གི་ཐུགས་རྒྱུད་ན་བཞུགས་པའི་སྟོང་ཉིད་བདེ་བའི་ཡེ་ཤེས་ཀྱི་ངོ་བོ།
མཁྱེན་བརྩེ་ནུས་གསུམ་གྱི་དཔལ་ཡོན་དང་བྱིན་རླབས་དངོས་གྲུབ་ཐམས་ཅད་
ཐུགས་སྲོག་གི་ས་བོན་ལ་ཐིམ་པར་མོས་སོ༑ ༑དེའི་རྐྱེན་གྱིས་ཐུགས་སྲོག་གཟི་
བྱིན་ལྷག་པར་རྒྱས་ཏེ་ཉི་མ་འཆར་ཀའི་ཟེར་ལྟར་བཀྲག་མདངས་གཟི་བརྗིད་མིག་
གིས་མི་བཟོད་པ་ཙམ་དུ་གྱུར་པར་བསྒོམས་ལ་མཆོག་ཐུན་མོང་གི་དངོས་གྲུབ་
ཐོབ་བྱུང་བར་མོས་སོ། །ཡང་སྔགས་ཕྲེང་ལས་འོད་ཟེར་འཕྲོས། གུ་རུ་དྲག་པོའི་
ཞལ་དགུ་ལས་དམིགས་བསལ་མན་ངག་གི་ཞལ་ནས་ཐོན། ཁམས་གསུམ་རྒྱུད་
དྲུག་ལམ་ལྔས་བསྡུས་པའི་ནང་བཅུད་ཀྱི་སེམས་ཅན་ཐམས་ཅད་ལ་ཕོག་པ་ཙམ་
གྱིས་ལས་དང་ ཉོན་མོངས་པ་ ན་ ཚ་སྡུག་བསྔལ་ཉེས་ལྟུང་དྲི་མའི་ཚོགས་བག་
ཆགས་དང་བཅས་པ་ལྷག་མེད་དུ་གཞོབ་ཐུལ་གྱིས་བསྲེགས་ཤིང་སྣོད་དང་བཅུད་
དུ་འཛིན་པའི་ཞེན་རྟོག་ཉི་མས་བ་མོར་བཞུ་བ་ལྕགས་བསྲེགས་ལ་མར་གྱིས་རེག་
པ་ལྟར་འོད་དུ་ལྟེམ་གྱིས་ཞུ་ནས་ཕྱི་རྟེན་གུ་རུ་དྲག་པོའི་གཞལ་ཡས་ཁང་དང་
འདྲེས། ནང་བཅུད་བླ་མ་དྲག་པོའི་ལྷ་ཚོགས་སུ་གྱུར་པར་བསམས་ལ། སླར་འོད་
ཟེར་ཚུར་འདུས་སྔགས་ཕྲེང་ལ་ཐིམ་པར་བསམ་མོ། །སྡེ་བརྒྱད་གནད་ལ་འབེབས་
པ་ནི། ཡང་སྔགས་ཕྲེང་ལས་འོད་ཟེར་འཕྲོས། སྐུའི་དབྱིབས་བརྒྱུད་བདེ་བའི་
མན་ངག་དང་ལྡན་པའི་ཞལ་ནས་ཐོན། སྣང་སྲིད་ཀྱི་དྲེགས་པ་སྡེ་བརྒྱད་ཐམས་ཅད་
268

ཡང་གསང་ཐུགས་ཐིག་ཡི་དམ་སྐོར།
ག༽
དང་ཁྱད་པར་སྙིགས་དུས་སེམས་ཅན་བསོད་ནམས་དམན་ཞིང་སྨོན་ལམ་ལོག་
པའི་གདུག་འདྲེ། གཞན་ཡང་ཚེ་ཆོས་ལ་བར་དུ་གཅོད་པའི་དགྲ་གདོན་བགེགས་
རིགས་སྤྱི་དང་བྱེ་བྲག་ལ་ཕོག་པས། དེ་ཐམས་ཅད་ཀྱི་འཁོར་སྡེ་རིས་དང་བཅས་
སྐྱོབ་བྱེད་རྒྱབ་རྟེན་དང་བཅས་ལ་སྤུ་རྡུལ་ལ་ལྕགས་སྲེག་འཕྲད་པའམ། དུས་
མཐའི་བསྐལ་པའི་མེ་ལྕེས་རྩྭ་སྤུར་ཕྲ་མོ་ལ་རེག་པ་ཇི་བཞིན་མིང་མཐར་ག
ཐུལ་གྱིས་ལྷག་མེད་དུ་བསྲེགས་ཤིང་འོད་དུ་བཞུས་ཤིང་ལུས་ངག་ཡིད་གསུམ།
བསོད་དཔལ་འབྱོར་མཐུ་སྟོབས་ནུས་པ་གཟི་བརྗིད་བཀྲག་མདངས་ཐམས་ཅད་འུབ་
ཀྱིས་བསྡུས་ཤིང་དྲངས་ཏེ་ཐུགས་སྲོག་སྔགས་ཕྲེང་དང་བཅས་པ་ལ་ཐིམ། དེ་དག་
གི་རྣམ་ཤེས་དབྱིངས་ཀྱི་ཡུམ་ཆེན་མོའི་ཐུགས་ཀློང་དུ་འདྲེས། དེའི་རྐྱེན་གྱིས་གཙོ་
འཁོར་གྱི་ལྷ་ཚོགས་ཐམས་ཅད་ཀྱང་སྐུའི་བཀྲག་མདངས་པདྨ་རཱ་གའི་ལྷུན་པོ་ལ་ཉི་
འོད་འབུམ་གྱིས་འཁྱུད་པ་ལྟ་བུར་གྱུར། གསུང་གི་བཀྲག་མདངས་འབྲུག་སྟོང་དུས་
གཅིག་ལྡིར་བའི་རང་སྒྲ་བཞིན་དུ་གྱུར། གཞན་ཡང་མཐུ་སྟོབས་ནུས་པ་རྫུ་འཕྲུལ་
སོགས་བསམ་གྱིས་མི་ཁྱབ་པ་རྒྱས་ཏེ་ཁམས་གསུམ་ལས་རྣམ་པར་རྒྱལ་བའི་
བདག་ཉིད་ཅན་དུ་གྱུར་པར་བསམ་ལ། རབ་ཆོས་ཉིད་ལྟ་བ་རྟོགས་པའི་རྣལ་
འབྱོར་པ་ཡིན་ན་གདོད་ནས་མ་བསྐྱེད་ཡོངས་གྲུབ་ལྷ་ཡིན་དུས་དེ་ལ་དམིགས་
པའི་ཁྱེར་སོ་སོགས་གསར་སྤྲོས་མི་དགོས་ཏེ། གཞུང་ནས། ཡེ་ནས་དག་པ་སྐུ་
གསུམ་ལྷ། གསུངས་པ་ལྟར་རོ། །དེ་མིན་སྒོ་གསུམ་པོ་ཐ་མལ་དུ་མ་སོང་བར་རྩེ་
གཅིག་ཏིང་འཛིན་ཡེངས་མེད་དགོངས་པ་ནི། དེ་ཉིད་ལས། སྒྲར་གྲགས་སྔགས་
269

མདོ་མཁྱེན་བརྩེའི་གསུང་འབུམ།
དང་དྲན་རྟོག་ཐུགས༔ ཁྱེར་སོ་གསུམ་དང་མ་བྲལ་ན༔ འཁོར་བ་མ་སྤངས་གནས་
སུ་དག༔ གསུངས་དོན་དྲན་བཞིན་པའི་ངང་དུ་བཟླ་བ་ལ་འབད། སྐབས་རེ་དམིགས་
པའི་འཕྲོ་འདུ་མི་གསལ་ཞིང་བྱིང་རྨུགས་འཐིབ་པ་སོགས་བྱུང་ན། གཞུང་ལས།
ཏིང་འཛིན་སེམས་དཔའི་མཐའ་བསྐོར་དུ༔ སྔགས་ཕྲེང་འགལ་མེའི་འཁོར་ལོ་བཞིནཿ
སྒྲ་དང་བཅས་ཏེ་འཁོར་བ་ལས༔ སེམས་བཟུང་སྣང་བ་ཧུར་བསྐྱེད་དོ༔ ཞེས་པའི་
དོན་ནམ་མཁའི་ཀློང་ནས་སྤྲིན་གྱི་རྔ་གསང་འབུམ་དུས་གཅིག་ཏུ་ལྡིར་བ་དང༌།
བུང་བ་ཚང་ཞིག་པ་ལྟར་རང་སྒྲ་དང་བཅས་འཁོར་བ་ལ་སེམས་གཏད་པའོ།
གནས་སྐབས་འདི་ཚོར། ཡེ་ཤེས་ལྷ་ཡི་ལུང་བསྟན་དང་། །བར་ཆོད་བགེགས་ཀྱི་
མཚན་ལྟས་སོགས། །ཆོ་འཕྲུལ་སྣ་ཚོགས་གང་ལྟར་ཡང༌། །བཟང་ངན་རེ་དོགས་
མི་བྱ་བར། །གནས་ལུགས་གཉུག་མའི་ཞལ་ལ་ལྟོས། །དེ་ཚེ་གཞུང་ལས། སྲིད་
གསུམ་འཇིག་ཀྱང་མི་སྐྲག་པའི༔ འཇིགས་མེད་རྡོ་རྗེའི་དཔའ་ངར་བཟུངཿ༔ གསུངས་
བཞིན་ཐམས་ཅད་འཁྲུལ་སྣང་ཤ་སྟག་ཡིན་པ་ཐག་ཆོད་དགོས་ཞེས་བཀའ་གནང་
འདུག སྐབས་རེར་སྣང་བ་གཏད་མེད་རིག་པ་ཕྱད་ཕྱོད་ཀྱི་བརྗོད་བྲལ་ཉམས་ཤར་
ཚེ་འདི་ནི་ཟབ་མོ་ཐུགས་ཀྱི་སྒྲུབ་པའི་ཐུགས་སྲོག་གི་ཧཱུཾ་གླུ་ཀྱུར་ཀྱུར་ལེན། དེ་ཁོ་ན་
བཟླས་པས་ཆོག་པར་གསུངས་སོ། །གྲུབ་པའི་མཚན་མ་ནི་གཞུང་དུ་གསུངས་པ་
ལྟར་རོ། །གཉིས་པ་སྒྲུབ་ཆེན་འདོ་ལིའི་བཟླས་པ་ནི། ཡེ་ཤེས་སེམས་དཔའི་
ཐུགས་སྲོག་མཐར་སྔགས་ཕྲེང་མར་མེ་གཅིག་ལས་གཉིས་མཆེད་དང༌། ཆུ་ལས་
ཆུ་བུར་ཐོལ་ཐོལ་རྡོལ་བའི་མཚུངས་དཔེར་འོས་པ་ལུ་གུ་རྒྱུད་དུ་བྱུང༌། ཡབ་ཀྱི་ཞལ་
270

ཡང་གསང་ཐུགས་ཐིག་ཡི་དམ་སྐོར། ག༽
ནས་ཐོན། ཡུམ་གྱི་ཞལ་དུ་ཞུགས། ཐུགས་སྲོག་བཾ་ཡིག་ལ་སྔགས་ཕྲེང་གཡོན་
བསྐོར་དུ་འཁོར། དེའི་འོད་ཀྱིས་ཐུགས་སྲོག་བསྐུལ་བ་ཙམ་གྱིས་དེ་ལས་འོད་ཟེར་
ཁ་དོག་ལྔ་ལྡན་འཕྲོས། སྟེང་ཞལ་ནས་ཐོན། དེ་ལས་འོད་ཟེར་མུ་དང་མཐའ་མེད་
ཅིང་བསམ་བརྗོད་གཉིས་ཀའི་ཕ་རོལ་དུ་འདས་པ་ཕྱོགས་བཅུར་འཕྲོས། འོད་
ཟེར་དེ་དག་རེ་རེའི་སྣེ་མོར་ཕྱི་སྒེག་བཞི། ནང་སྒེག་བཞི། གསང་བའི་རིགས་མ་
ལྔ༑ འདོད་ཡོན་གྱི་ལྷ་མོ་གསུམ་ལ་སོགས་གཞོན་ནུ་མ་བཅུ་དྲུག གཞན་ཡང་མཆོད་
རྫས་ཀྱི་རྣམ་གྲངས་སྣ་ཚོགས་ཐོགས་པའི་ལྷ་མོ། བླ་མས་རྗེས་སུ་བཟུང་བའི་རྟེན་
འབྲེལ་དུ་མཛེས་ཤིང་ཡིད་དུ་འོང་བ་མཐོང་ན་མི་མཐུན་པ་མེད་པ། དཔེར་ན་དབྱིངས་
ཕྱུག་མའི་ཀློང་དུ་གཟའ་སྐར་ཤར་བ་ལྟ་བུ། སངས་རྒྱས་སྤྱན་མའི་ཀློང་དུ་མེ་ཏོག་
སྣ་ཚོགས་འགྲེམ་པ་ལྟ་བུ། མཁའ་ཁྱབ་རྒྱལ་བའི་ཞིང་ཁམས་ཀྱི་རྡུལ་གྲངས་མཉམ་
པ་སྤྲོས། ཕྱོགས་བཅུ་དུས་བཞིའི་རྩ་གསུམ་རྒྱལ་བ་རབ་འབྱམས་ལ་བདེ་སྟོང་བདུད་
རྩིས་མཆོད་པ་ཕུལ་བས་དགྱེས་པ། ཡབ་ཡུམ་བདེ་བའི་མཉམ་སྦྱོར་མཛད། སླར་
ཡང་ཐུགས་རྗེས་ཆགས་བརྩེ་བ་ཆེན་པོས་དགོངས་བཞིན་དུ་དཀྱིལ་དང་འཁོར་གྱི་
ལྷ་ཚོགས་ཐམས་ཅད་སྐད་ཅིག་གིས་མདུན་གྱི་ནམ་མཁར་ཁ་བ་བུ་ཡུག་འཚུབ་པ་
ལྟར་བྱོན་འོད་དུ་ཞུ། ཐུགས་སྲོག་སྔགས་ཕྲེང་དང་བཅས་པ་ལ་ཐིམ་པས་གཟི་བྱིན་
ལྷག་པར་འབར་ཞིང་ཟབ་མོ་སྔགས་ཀྱི་རང་སྒྲ་དང་བཅས་ཐུགས་སྲོག་ལ་གཡོན་
བསྐོར་དུ་གདན་ལས་འཕགས་ཏེ་ལན་གསུམ་འཁོར་ནས་སྐུའི་དབྱིབས་བརྒྱུད་
རྣལ་འབྱོར་མའི་མཁའ་ཀློང་ནས་ཐོན། ཡབ་ཀྱི་རྡོ་རྗེ་ནོར་བུར་ཞུགས་ཐུགས་སྲོག་
271

མདོ་མཁྱེན་བརྩེའི་གསུང་འབུམ།
གི་ས་བོན་ལ་འཁོར་ཞིང་སྔགས་ཕྲེང་རྣམས་རང་རང་ལ་ཐིམ་པར་བསམ། དེའི་རྐྱེན་
གྱིས་དགའ་བ། མཆོག་དགའ། ཁྱད་པར་གྱི་དགའ་བ། བསམ་གྱིས་མི་ཁྱབ་པའི་
དགའ་བ་སྟེ་བདེ་ཆེན་དགའ་བ་རྣམ་བཞིའི་རྩལ་དྲག་པོར་འབར་ཞིང་བསམ་གྱིས་
མི་ཁྱབ་པའི་བདེ་བས་མྱོས་པའི་དོན་གྱིས་ལུས་ཀྱི་རྔུལ་ཆུ་རྡོལ་བ་ལྟར་ཐུགས་ཀ་
སོགས་སྐུ་ལུས་ཀྱི་ཆ་ཐམས་ཅད་ནས་བྱིན་རླབས་ཡེ་ཤེས་ཀྱི་འོད་ཟེར་མུ་མཐའ་
མེད་པར་ཐོན་ནས་འཁོར་ལ་ཕོག དེ་ཀུན་ཀྱང་བཀྲག་མདངས་གཟི་བརྗིད་པདྨ་རཱ་
གའི་ལྷུན་པོར་ཉི་འོད་འབུམ་གྱིས་འཁྱུད་པ་ལྟར་དུ་གྱུར་ནས་ཞི་རྒྱས་དབང་དྲག་
བཞི་ཡིས་ཕྲིན་ལས་རབ་འབྱམས་ཐོགས་མེད་དུ་སྒྲུབ་པར་བསམ་པ་དང༌། འཁོར་
གྱི་ལྷ་ཚོགས་ཐམས་ཅད་ཀྱིས་འོད་ཟེར་བཀྱེས་པས་ཕྱི་སྣོད་འབྱུང་ བ་ལྔ་ནང་
བཅུད་སྐྱེ་འགྲོའི་ཚེ་བསོད་དཔལ་འབྱོར་ཏེ་མདོར་ན་སྣང་ཞིང་སྲིད་པའི་ཆོས་སོ་
ཅོག་འོད་དུ་ཞུ་ནས་བཀྲག་མདངས་མཐུ་སྟོབས་ནུས་པ་སོགས་ཚོགས་ཀྱི་དཔལ་
ཡོན་ཇི་སྙེད་མཆིས་པ། དེ་ཀུན་འོད་ཟེར་སྣེ་མོར་བསྡུས་ཏེ་རང་དང་འཁོར་གྱི་ལྷ་
ཚོགས་ལ་ཐིམ་པས་དབང་དང་བྱིན་རླབས་དངོས་གྲུབ་ཐམས་ཅད་ཐོབ་བྱུང་བར་
བསམ་པ་ནི་འཁོར་བྱིན་གྱིས་རློབས་པ་ཡིན། དེ་དག་གི་རིག་པ་ཡུམ་མཁར་འདྲེས་
ནས་སྣོད་བཅུད་ཡོངས་བསྒྲལ་དག་ཞིང་དུ་བསྒྱུར་བར་བསམ་ལ་བཟླས་པ་ལ་
འབད། ལས་སྦྱོར་དྲག་པོ་ཐོག་རྒོད་ནི། ཡང་བདག་ཉིད་པདྨ་དྲག་ཁྲོས་གསལ་
བའི་ཐུགས་སྲོག་ལས་དྲག་པོའི་འོད་ཟེར་ཚ་ལ་རྩུབ་པ། རྣོ་ལ་མྱུར་བ་རྔམ་ལ་འབར་
བ་གློག་ལྟར་འཁྱུགས་པ་ཞིག་འཕྲོས། སྐུའི་དབྱིབས་བརྒྱུད་གོ་ཆ་གསང་བའི་ལྷ་
272

ཡང་གསང་ཐུགས་ཐིག་ཡི་དམ་སྐོར། ག༽
ལྔ་བསྐུལ། ལྷ་ལྔའི་སྐུའི་ཆ་ཐམས་ཅད་ལས་འོད་ཟེར་འཕྲོས། དྲག་རྩལ་རིགས་
བཞི། རྟ་ནག་སེང་གདོང་ཀི་ལ་ཡ་བསྐུལ། དེ་ནས་འོད་འཕྲོས་འཁོར་ལྷ་ཚོགས་
ཐམས་ཅད་བསྐུལ་བས། དེ་རྣམས་ཀྱང་སྙིགས་མའི་དུས་ཀྱི་རྒྱལ་འགོང་དམ་སྲི་ལོག་
འདྲེན་གདུག་པ་ཅན་ཐམས་ཅད་ཚར་བཅད་པའི་ཕྱིར་དུ་མངོན་སྤྱོད་དྲག་པོའི་ལས་
ལ་རྔམས་བཞིན་དུ་སྐུ་མི་སྡུག་སྲིན་པོ་ཁྲོས་པའི་ཟིལ་ཕྱུང༌། གསུང་མི་སྙན་ཛ་བྷོ་ཕཊ༔
གསུམ་གྱི་ངར་སྐད་སྒྲོགས། ཐུགས་དྲག་གཏུམ་སྙིང་རྗེ་ཁྲོས་པའི་ཞེ་སྡང་གི་ཤུགས་
བསྐྱེད། དཀྱིལ་འཁོར་གྱི་བདག་པོའི་སྤྱི་གཙུག་ནས་བྱ་ཁྱུང་གི་དམག་ཚོགས། མེ་
དབལ་རང་འདྲའི་དམག་ཚོགས། ཕྱག་མཚན་སྡིག་པ་དམར་ནག་ལས་སྡིག་པའི་
དམག་ཚོགས། གཞན་ཡང་ཁྲོ་བོ་དང་ཁྲོ་མོ་སོགས་ལས་གཤིན་གྱི་ཕོ་ཉ་བསམ་གྱིས་
མི་ཁྱབ་པ་གླག་ནག་གཟན་ལ་འཛུམ་པ་ལྟར་མྱུར་བའི་ཤུགས་ཀྱིས་བསྐྱོད་པ་སྤྲོས་
པས། སྲིད་པ་གསུམ་པོ་འདི་བསྐལ་པ་འཇིག་པའི་འུར་སྒྲ་བཞིན། གཡོ་རབ་ཏུ་
གཡོ། འགུལ་རབ་ཏུ་འགུལ། ལྡེག་རབ་ཏུ་ལྡེག ཤིག་ཤིག་ཡོམ་ཡོམ་དུ་གྱུར།
དམིགས་བྱའི་བསོད་ནམས་དབང་ཐང་རླུང་རྟ་སྒྲུབ་པའི་མན་ངག་གི་གནད་ནི།
སྟོན་པ་ཉན་ཐོས་རང་རྒྱལ་ནས་མྱ་ངན་ལས་འདས་པ་ཐམས་ཅད་དང༌། མནར་མེད་
དམྱལ་ཁམས་ཡན་ཆོད་རིགས་དྲུག་གི་སེམས་ཅན་འགྲོ་དང་མི་འགྲོ་ཐམས་ཅད་
མདུན་དུ་བཀུག མེ་དབལ་ཁྱུང་དང་སྡིག་པའི་དམག་ཚོགས་བསམ་གྱིས་མི་ཁྱབ་
པས་བསད་བཅད་གཏུབ་ཅིང་རྡུལ་དུ་བརླགས་ནས་ཤ་ཁྲག་རུས་གསུམ་ལྷག་མ་
མེད་པར་རོལ། ཁྱད་པར་ལོག་འདྲེན་གདོན་བགེགས་ཀྱི་ཚོགས་སྤྱི་དང༌། བྱེ་བྲག་
273

མདོ་མཁྱེན་བརྩེའི་གསུང་འབུམ།
རྒྱལ་
བའི་
་བསྟན་པ་སེམས་ཅན་གྱི་བདེ་སྐྱིད་ཚེ་ཆོས་ལ་བར་དུ་གཅོད་པར་བྱེད་
པའི་ལས་ངན་སྡིག་པོ་ཆེ་སྔར་བཀའ་དང་དམ་འོག་ཏུ་མ་འདུས་པའི་རིགས་གང་
ཡིན་པ་ནི་བྱེའུ་ཕྲུག་ཁྲ་ཡིས་བཅུམ་པ་དང༌། ཉ་མོ་ལྕགས་ཀྱུས་དྲངས་པ་བཞིན་དུ་
བྲོས་ཤིང་འཁྱར་དབང་མེད་པར་མདུན་དུ་བཀུག འཁྲུལ་གཟུགས་ཀྱི་ཕུང་ལྔ་རྡུལ་
དུ་བརླག་ཕྱིར་ཁྲོ་རྒྱལ་ཆེན་པོའི་རྩ་ཕྱག་འོག་མ་གཉིས་ཀྱིས་སྒྲོལ་ཕུར་ཐུགས་ཀར་
ཕྱག་མཚན་གྱི་སྡིག་པ་དམར་ནག་གཉིས་ཞབས་གཡས་གཡོན་ཟུར་ལ་
བསྒྲིལ།
བབ་ནས་རང་འདྲའི་སྤྲུལ་པའི་དམག་ཚོགས། ས་ཆེན་པོའི་རྡུལ་གྲངས་མཉམ་པར་
སྤྲུལ། དེ་ནས་བསྒྲལ་བའི་ཞིང་དུ་གྱུར་པའི་ལུས་ལ་སྡིག་ཕྲུག་མ་ལ་རུབ་པ་ཇི་བཞིན་
ལ་ལ་སྙིང་དུ་ཞུགས། ལ་ལ་གློ་བ། ལ་ལ་མཆིན་པ་སོགས་གནམ་ལྕགས་ཀྱི་ཐོག་
ཕོག་པ་བཞིན་ཐལ་མར་ཕུག སྦུ་གུས་བཅུད་དྲངས་པ་བཞིན་དུ་ཤ་ཁྲག་རུས་གསུམ་
དོན་ལྔ་སྣོད་དྲུག་དང་བཅས་པ་ལྷག་མེད་དུ་ཟོས་ཤིང་། རྣམ་ཤེས་ནམ་ཞིག་བདག་
ལྟ་མ་ཞིག་བར་དུ་ཧོམ་ཁུང་དུ་བྲུབ་བོ། །དེ་སྐབས་སུ་སྡིག་ཅན་དེ་ཉིད་ཀྱི་སྐད་ངན་
གྱི་ཙིར་སྒྲ་གནམ་ས་ཁེངས་པར་བསྒྲགས་པའི་རྒྱུ་མཚན་དེས། དེ་ན་གནས་པའི་
འཁོར་གྱི་སྡེ་བརྒྱད་གཙོ་བོ་དང༌། ཁམས་གསུམ་གྱི་དྲེགས་ཚོགས་མ་ལུས་ཤིང་
ལུས་པ་མེད་པ་ཐམས་ཅད་སྔངས་སྐྲག་འདར་གསུམ་གྱི་ངང་ནས་དར་ཅིག་བརྒྱལ་
ནས། སླར་ཡང་བཀའ་དམ་ལ་གནས་པའི་ཁས་བླངས་བྲོ་བོར་སྲོག་སྙིང་ཕུལ་ཏེ་
ཞབས་འོག་ཏུ་ཚུད་པར་གྱུར། དེ་ནས་འོད་ཟེར་ཚུར་འདུས་པའི་སྣེ་མོར་དེ་དག་གི་
བཀྲག་འོད་མདངས་གསུམ་ཚེ་དཔལ་ནུས་སྟོབས་ཡོད་ཚད་རྡོ་ཁབ་ལེན་གྱིས་
274

ཡང་གསང་ཐུགས་ཐིག་ཡི་དམ་སྐོར། ག༽
ལྕགས་ཕྱེ་བླངས་བ་བཞིན་བླ་མ་ཁྲོས་པའི་རྡོ་རྗེ་གསུམ་ལ་འདྲེས། འོད་ཟེར་སྔགས་
ཕྲེང་ལ་ཐིམ། ཡེ་ནས་ཆོས་ཀྱི་སྐུ་འདུས་མ་བྱས་པའི་རང་བཞིན་བསམ་གྱིས་མི་ཁྱབ་
པའི་གནས་ལུགས་རྫོགས་པ་ཆེན་པོའི་ངང་མདངས་སྐྱོང་བཞིན་པར་བཟླས་པ་ལ་
འབད་དོ། །འཆི་མེད་ཚེ་ཡི་སྒྲུབ་པ་ནི། རང་གཞུང་དུ་གསལ་ཆེ་བས་དེས་འཐུས་
ལ་འོད་ཟེར་སྤྲོ་བསྡུས་དམིགས་གནད་ནི་གོང་དང་འདྲ། རྗེས་ཀྱི་རིམ་པ་ནི། འཛབ་
མཇུག་བསྡུ་ཞིང་གསོལ་གདབ་མཆོད་བསྟོད་ནི་གཞུང་གི་ཚིག་གསལ་ཆེ་བས་དེ་
ལྟར་ཆོག་པར་གསུངས། དེ་ཕན་འདི་ལ་བདག་དོན་དངོས་གྲུབ་ལེན་པ་སོགས་ནི་
སྔར་འོད་ཟེར་སྤྲོ་བསྡུའི་སྐབས་དོན་གཉིས་བསྒྲུབས་ཚར་བ་དེས་འཐུས་ལ་གསར་
དུ་བསྐྱར་མི་དགོས་གསུངས། བསྡུ་རིམ་ནི། བསྐྱེད་རིམ་བསྒོམ་པས་ཆད་མཐའ་
བསལ་ཞིང་། ཆོས་ཉིད་ཀྱི་ངང་མདངས་དང་མི་འབྲལ་བས་རྟག་པའི་མཐའ་བསལ་
བ་ཡིན་ཏེ། གཞུང་ལས། ཆད་མཐའ་བསལ་བ་བསྐྱེད་རིམ་ལྷ་བསྒོམས་ཏེ༔ རྟག་
མཐའ་བསལ་བ་ངང་མདངས་སྐྱོང་བའོ། །ཞེས་གསུངས་པ་ལྟར་ཡིན་གསུངས་སོ། །
འདི་ལྟར་ཉམས་སུ་ལེན་པའི་གང་ཟག་དེ་གྲོལ་བའི་དུས་ཚད་ནམ་ཡིན་ན།